Tessy Thomas

Tessy Thomas (Alappupuzha, Kerala, India, 1963ko apirilaren 1a) zientzialaria, ingeniaria da. Sistema Aeronautikoen zuzendari nagusi ohia da, Agni-IV misilerako proiektu zuzendari ohia Defentsa Ikerketa eta Garapenerako Erakundean. India-n misilen proiektu bat zuzendu duen lehen emakume zientzialaria da. Izena Ama Teresagatik jaso zuen (Tessy Teresa edo Tressiaren izen eratorria izanik).

 Bizitza 

 Haurtzaroa 
Tessy Thomas 1963ko apirilean jaio zen Alappuzhako (Kerala) Syro Malabar familia katoliko batean, Ama Teresaren izena jaso zuen (Tessy Teresa edo Tressiaren izen eratorria izanik). Informazio kontraesankorra dago bere aita IFSko ofiziala edo maila txikiko enpresaria edo kontularia zen jakiteko. Thomas-ek 13 urte zituenean, bere aitak istripu zerebrobaskular bat izan zuen, bere eskuineko aldea paralitiko utzi zuena. Irakasle zuen ama, etxezain geratu zen, hain egoera larrian familia zegoen zaintzeko.

Thumba Ekuatore Suziriak Jaurtitzeko Estaziotik gertu hazi zen, Thiruvananthapuram-en eta suziri eta misilekiko lilura orduan hasi zela dio. Hegan zihoazen hegazkinen mirariak ere akuilatu zuen.

Thomas-ek beste lau ahizpa eta neba bat izan zituen. Bere gurasoei buruz hitz egin du elkarrizketetan, seme-alabek hezkuntza egokia jasotzen zutela ziurtatuz eta sei neba-arrebak beren intereseko karrerak egitera animatuz, nabarmendu ahal izateko. Bere bi neba-arreba ingeniariak dira eta beste bat MBA bat egin zuten.

Thomas-ek bere jaioterria eta amaren aitorpena zituen bere garapen pertsonalagatik. «Kerala-ko atzealde politak atzeko patio nituela hazi nintzen. Pentsatzen dut naturak indarra eta pentsamendu onak ematen dizkizula. Naturaren indarra ezin da ahuldu norberaren garapenean». Amari buruz zera esan du: «Gogorra izan behar zuen nire amak —ez baitzioten uzten lanean— gu bere kabuz zaintzea. Hala ere, bere bost alaba eta semea, bakoitzak hezkuntza ona zutela ziurtatu zuen... Bere borondate sendoa heredatu dut ziur. Era berean, nire ama bezain saiatua eta erabakiorra naiz”.

 Hezkuntza 
Thomas-ek Saint Michael's Bigarren Hezkuntzako Goi Eskolan eta St. Joseph's College for Women (emakumeentzako ikastetxea, Alappuzha-n ikasi zuen. Matematikarako eta fisikarako berezko trebezia zuen. Unibertsitatean egin zituen Gradu Aurreko urteetan ehuneko ehuna atera zuen matematiketan. Urte horietan guztietan, gainera, % 95 baino gehiago zientzietan lortu zuen.

Hezkuntza mailegu bat hartu zuen hileroko 100 errupia Indiako Estatuko Bankutik Government Engineering College-n, Thrissur-en, ingeniaritza ikasteko. Beka bat ere jaso zuen, bere tuition-kuotak estaltzen zituena, bere onarpenetan merezimenduen zerrendako lehen hamar ikasleetan sartu zelarik. Maileguak ostatu batean bizitzeko adorea eman zion bere  B.Tech. [BTech Teknologian Lizentziatua da. Graduko programa bat da. Ikasleei ingeniaritzan oinarri sendoa ematea du helburu. Oinarriak printzipioak, trebetasunak eta ezagutza praktikoak biltzen ditu] ateratzen zebilela.

Eskolan zein unibertsitatean Thomasek eskolaz kanpoko jardueretan parte hartzen zuen, gai politikoak barne. Kiroletan nabarmendu zen, batez ere badmintonean, bere alma maters-ei aintzatespen asko ekarriz.

Gainera, Pune Armagintza Teknologia Institutuko Misil Gidatuan M.Tech [MTech graduondoko ingeniaritzako 2 urteko ikastaro da. M Tech-en  teknologia masterra da] ere badu (gaur egun Teknologia Aurreratuaren Defentsa ain), MBA [masterra] egin zuen Operazioen Zuzendaritzan eta Ph.D. [doktoretza] misilean orientazioan Defentsa Ikerketa eta Garapenerako Erakundearen menpean.

 Ibilbidea 
Thomas 1988an sartu zen Defentsaren Ikerketa eta Garapenerako Erakundean, eta belaunaldi berriko misil balistikoaren, Agniren, diseinuan eta garapenetan lan egin zuen. A. P. J. Abdul Kalam-ek izendatu zuen Agni Proiekturako. Gainera, Thomas 3.000 km-ko Agni-III misil proiektuko proiektu elkartuko zuzendaria izan zen. Agni IV misioaren proiektuaren zuzendaria izan zen, eta 2011n  arrakastaz probatu zen. Geroago, Tessy Thomas Agni-V 5.000 km-ko tartearen proiektu-zuzendari izendatu zuten 2009an, 2012ko apirilaren 19an arrakastaz probatu zena. 2018ko ekainaren 1ean, DRDOko Aeronautika Sistemen zuzendari nagusi bihurtu zen eta bertan lan egin zuen 2023ko apirilaren 30era arte.

Kide ospetsua da Indiako Ingeniaritza Akademia Nazionalean (INAE), Indiako Ingeniarien Erakundean (EEB) eta Tata Administrazio Zerbitzuan (TAS).

 Bizitza pertsonala 
Saroj Kumar Indiako Itsas Armadako komandantearekin ezkonduta dago eta seme bat dute, Tejas. Bere familia sostengu-zutabea izan da bere ibilbide ospetsuan zehar, bere bizitza profesionala eta pertsonala orekatzeko beharrezko animoak emanez.thumb|Lal Bahadur Shastri Sari Nazionala Kudeaketa publikoan bikaintasunagatik 2012an
 Sariak 

 Thomas-ek Lal Bahadur Shastri Sari Nazionala jaso zuen, misilen teknologiaren arloan India bere kabuz moldatzeko egindako ekarpenagatik.
 Thomas Cangan Doktorearen Lidergo Saria ere jaso zuen Zuzendaritza Ikasketen Fakultatean - Landa Kudeaketako Institutua, Jaipur (FMS-IRM) 2018an.

 Lokmanya Tilak Sari Nazionala ere jaso zuen 2022an.

 Thomas-ek "Woman pioneer of the year" [urteko emakume  aitzindaria] saria irabazi zuen 2023ko ETPrime Women Leadership Awards [ETPrime Women Leadership Awards sariak Indiako emakume liderrentzako sari entzutetsuenak izango dira, ekintzailetzaren, berrikuntzaren eta bikaintasunaren espiritua aprobetxatu dutenak aukeratutako esparruetan emaitza hautemangarriak eta etengabeak lortzeko.], Mumbai-n ospatu zena. Rekha Menon Accenture Indiako presidente ohiak Thomas doktoreari eman zion saria.

 Asmakizunak 

 Tessy Thomas ren  
AsmakizunakDeskripzioaUrteaAgni-IV MisilaTarteko mailako misil balistikoa, abionkoa eta propultsio sistema aurreratuarekin2009Agni-V MisilaKontinente arteko misil balistikoa, 5000 km baino gehiagoko autonomia duena eta modu independientean birsartzeko ibilgailu ugari dituena2012

 Argitalpenak 

 [Thomas, Tessy (2005eko uztailaren 1a). "Fase atmosferikoan ibilgailu solido propultsatua gidatzeko eskema". Defentsaren Zientzia Aldizkaria. 55 (3): 253–264. doi:10.14429/dsj.55.1987]
 Thomas, Tessy (2017). "Prediction of Real Gas and Non-Equilibrium Effects in the Gas Dynamics of Canister Launch Missile". 30th International Symposium on Ballistics.(Ingelesez) Thomas, Tessy (2017). "Gas errealaren eta orekarik ezaren efektuen iragarpena kanoien jaurtiketa-misilaren gas-dinamikan". Balistikari buruzko nazioarteko 30. sinposioa. 
 . (2013ko maiatza).[ "Jaurtiketa-ibilgailu baten lineako ibilbidea birmoldatzea, nabigazioak eta orientazioak eragindako azken errorea minimizatzeko". Defentsaren Zientzia Aldizkaria. 63 (3). New Delhi.]
  Ghogale, Shrikant; Venkanna, M.; Rao, B.V. Papa; Thomas, Tessy (2017). " Developmental Challenges during Realization of High Progressivity on Ballistics.Ghogale, Shrikant; Venkanna, M.; Rao, B.V. Papa; Thomas, Tessy (2017). " Garapen-erronkak Balistikari buruzko progresibitate handia gauzatzean.

 Erreferentziak 

 Kanpo estekak 

 TV News Tessy Thomasi egindako elkarrizketa

Kategoria:Indiako ingeniariak
Kategoria:Indiako zientzialariak
Kategoria:Emakume zientzialariak
Kategoria:XXI. mendeko zientzialariak
Kategoria:Emakume ingeniariak